**Մատկա կիրճ** (մակեդոներեն՝ Матка), գտնվում է Մակեդոնիայում և տեղակայված է Սկոպյեից դեպի արևմուտք։ Զբաղեցնում է մոտավորապես 5000 հեկտար տարածք։ Մատկա կիրճը հանդիսանում է Մակեդոնիայի հայտնի հանգստյան վայրերից մեկը։ Այստեղ կան նաև մի քանի միջնադարյան մենաստաններ։ Կիրճում է գտնվում Մատկա լիճը, որը հանդիսանում է երկրի ամենահին արհեստական լիճը։

Երկրաբանություն
---------------

Տեսարան բարձունքից
Կիրճի շրջանում են տեղակայված տաս քարանձավ։ Դրանցից ամենակարճն ունի՝ 20 մետր երկարություն, իսկ ամենաերկարը 176 մետր։ Կիրճում կա երկու ուղղահայաց վիհ, 35 մ խորությամբ։

Կիրճով է հոսում Տրեսկա գետը։ Գետին մոտ է գտնվում Բրելո քարանձավը, որում կան բազում ստալակտիտներ։ Ստալատիտներից մեկը, իր ձևի պատճառով, կրում է «կոն» անվանումը։ Քարանձավի վերջում գտնվում են երկու լճեր։ Փոքր լիճը գտնվում է 8 մետր խորության վրա, իսկ մեծը՝ 15 մետր։

Քարանձավի խորության վերաբերյալ ստույգ տվյալներ հայտնի չեն, բայց որոշները գտնում են, որ այդ քարանձավը կարող է ավելի խորը լինել, քան Բաշկորտոստանի բազում քարանձավները։

Ֆլորա և ֆաունա
--------------

Մատկա կիրճը մի շարք բույսերի և կենդանիների համար, որպես տուն է ծառայում, որոնցից մի քանիսը ընդգրկված են Կարմիր գրքում։ Կիրճում հանդիպում է էնդեմիկ թիթեռների 77 տեսակ։ Կիրճի քարանձավներում ապրում են մեծ քանակությամբ չղջիկներ։

Սուրբ Անդրեևի մենաստանը

Տեսարժանություն
---------------

Շնորհիվ Սկոպյեին մոտիկ գտնվելուն, Մատկա կիրճը հանդիսանում է քաղաքացիների և զբոսաշրջիկների շրջանում հայտնի հանգստյան վայր։ Զբոսաշրջիկները հաճախում են կիրճ սկսած գարունից մինչև խոր աշուն, Տրեսկա գետում նավարկում են բայդարկաներով, զբաղվում են ձկնորսությամբ և որսով։

Մենաստաններ
-----------

Կիրճի շրջանում է տեղակայված Անդրեևյան մենաստանը, ինչպես նաև այլ պատմական եկեղեցիներ և մենաստաններ։ Սուրբ Անդրեևյան մենաստանը գտնվում է Տրեսկա գետի կիրճում։ 1389 թվականին կառուցված մենաստանում պահպանվում են մետրոպոլիտ Յոհանի որմնանկարները։

14-րդ դարում կառուցված Մարիամ Աստվածածնի վանքը գտնվում է Տրեսկա գետի ձախ ափին։ Համաձայն վանքի վրա արված փորագրության, ոմն Միլիցան 1497 թվականին գտել է եկեղեցին վատ վիճակում, առանց տանիքի։ Նա փոխել է տանիքը, նկարել է նոր որմնանկարներ, կառուցել է նավակայան և ստեղծել խաղողի այգի։

Սուրբ Նիկոլայի մենաստանը գտնվում է կիրճի վերևում գտնվող ժայռի վրա և Սբ. Անդրեևյան մենաստանից վերև։ Կառուցման տարեթիվը հայտնի չէ։ Առաջին հիշատակությունը հայտնվել է 17-րդ դարում, Օսմանյան կայսրության լծի տակ գտնվելու ժամանակաշրջանում։ 1645 թվականին կատարվել է եկեղեցու սրբանկարչությունը, իսկ եկեղեցու արևմտյան կողմը սրբապատկվել է 1630 թվականին։ 18-րդ դարում այն ամայացել է։ Մենաստանից բացվում է գեղեցիկ տեսարան դեպի կիրճը։

Պատկերասրահ
-----------

* 
* 
* Մատկա լիճՄատկա լիճ
* Մատկան 1919 թվականինՄատկան 1919 թվականին
* Կիրճի տեսարանԿիրճի տեսարան
* ՄենաստանՄենաստան
* Ջրի վերևում գտնվող ժայռերՋրի վերևում գտնվող ժայռեր
* Մատկա կիրճը և հարակից լեռներըՄատկա կիրճը և հարակից լեռները
* Սուրց Նիկոլայի մենաստանըՍուրց Նիկոլայի մենաստանը
* Կիրճի դամբանԿիրճի դամբան

Արտաքին հղումներ
----------------

* Каньон Матка, Македония
* Каньон-озеро Матка, Скопье, Македония Archived 2016-04-03 at the Wayback Machine.
* Македонские чудеса природы

|  |  |
| --- | --- |
|  | Մատկա կիրճ Վիքիպահեստում |

Ծանոթագրություններ
------------------

1. 1 2  macedonia.co.uk
2. ↑  macedoniaholidaysandtours.com
3. ↑  SETimes
4. 1 2  Exploring Macedonia Archived 2011-09-01 at the Wayback Machine.
5. ↑  Exploring Macedonia Archived 2011-05-27 at the Wayback Machine.